KYK: Dié keer oortree prins Harry koninklike protokol
JY LEES NOU KYK: Dié keer oortree prins Harry koninklike protokol
Volgens protokol mag koninklikes nie foto's van mekaar neem waarop hulle saam met die publiek verskyn nie. Prins Harry (34) sal dus nie sommer elke dag sy vrou saam met 'n bewonderaar afneem nie, maar in dié geval lyk dit asof die prins hom bloot nie kon bedwing nie.
Op Maandag 14 Oktober, tydens hul eerste openbare verskyning sedert die aankondiging van Meghan se swangerskap, het die hertog en hertogin (37) van Sussex, wat tans op besoek is aan Australië, buite die Operahuis in Sydney met lede van die publiek gesels wat angstig gewag het om hulle te sien, berig People.
Terwyl die koninklike egpaar besig was om met die skare te gesels, het 'n negejarige krulkopmeisietjie, geklee in 'n T-hemp met die woorde "Girls Can Do Anything" daarop, die prins se aandag getrek.
Toe hy sien hoe baie sy na Meghan lyk, het hy vir die klein feminis gevra of sy nie dalk graag sy vrou wil ontmoet nie. Daarna het hy die voormalige ster van Suits nader geroep om met haar te gesels, berig Teen Vogue.
"Ons dink sy trek nogal na jou," het iemand in die skare opgemerk, waarop die hertogin gereageer het: "Ek wou nou net presies dieselfde sê!"
"Girls can do anything" that's correct. Prince Harry is such a nice Person! Unforgettable moment for a sweet little girl! ????
Volgens E! News het Meghan bygevoeg sy hou baie van die meisietjie se T-hemp.
Harry was so opgewonde dat hy ingestem het om 'n foto te neem van sy vrou en haar klein ewebeeld.
Die koninklike paartjie sal na verwagting hul eie bondeltjie vreugde volgende jaar in die herfs (lente in Engeland) verwelkom.